26. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 175 της 22/31 Δεκ. 1970 (ΦΕΚ Α΄  288) Περί αποδοχής υπό των Τραπεζών καταθέσεων εις δραχμάς ή συνάλλαγμα εις Κοινόν Λογαριασμόν (JOINT ACCOUNT). Λαβόν υπ’ όψιν: 1.Τας διατάξεις του Ν.Δ. 588/7.4.1948 «περί ελέγχου της πίστεως» (άρθρ. 2 παρ. 3) και  2.Την υπ’ αριθ. 3004/24.11.70 πρότασιν του Υπουργού Συντονισμού, περί εγκρίσεως της υπ’ αριθ. 1579/5/13.10.1970 αποφάσεως τη Νομισματικής Επιτροπής «περί αποδοχής υπό των Τραπεζών καταθέσεων εις δραχμάς ή συνάλλαγμα εις Κοινόν λογαριασμόν (JOINT ACCOUNT)», εγκρίνει την υπ’ αριθ. 1579/5/13.10.70 απόφασιν της Νομισματικής Επιτροπής περί αποδοχής υπό των Τραπεζών καταθέσεων εις δραχμάς ή συνάλλαγμα εις Κοινόν Λογαριασμόν (JOINT ACCOUNT), έχουσα ούτω: 5)Περί αποδοχής υπό των Τραπεζών καταθέσεων εις δραχμάς ή συνάλλαγμα εις Κοινόν Λογ/σμόν (JOINT ACCOUNT). Η ΝΟΜΙΣΜΑΤΙΚΗ ΕΠΙΤΡΟΠΗ Λαβούσα υπ’ όψιν: 1.Την απόφασιν αυτής (συν. 1276/2/28.3.63) δι’ ης ωρίσθη ότι αι Τράπεζαι δύνανται να δέχωνται καταθέσεις εις Κοινόν Λογαριασμόν (JOINT ACCOUNT) συμφώνως προς τας διατάξεις του Νόμ. 5638/32 μόνον υπό την μορφήν καταθέσεων όψεως ή απλού ταμιευτηρίου. 2.Τας αποφάσεις (συν. Ν.Δ. 1097/1/22.5.59 και Υ.Π. 1730/50/13.10.69) περί εφαρμογής εν Ελλάδι του συστήματος «περιωρισμένης μετατρεψιμότητος». 3.Τας αποφάσεις (συν. Ν.Ε. 1496/11/16.4.68, 1537/9/19.8.69 και Υ.Π. 1615/19/4.7.68) περί λήψεως μέτρων δια την προσέλκυσιν των εις ελεύθερον συν/μα αποταμιεύσεων των Ελλήνων ναυτικών και εργατών εξωτερικού. 4.Την απόφασιν της Υ.Π. (συνεδρ. 1683/26/3.4.69) περί συμπληρώσεως διατάξεων Στεγαστικού Ταμιευτηρίου της Εθνικής Κτηματικής Τραπέζης της Ελλάδος όσον αφορά εις την τήρησιν εις κοινόν λογαριασμόν των εις συνάλλαγμα καταθέσεων τούτου, απεφάσισε τα κάτωθι: 1.Συμπληρούσα την υπ’ αριθ. 1276/2/28.3.1963 απόφασιν αυτής, εγκρίνει όπως αι Τράπεζαι δέχωνται καταθέσεις εις Κοινόν Λογαριασμόν (JOINT ACCOUNT) και υπό μορφήν καταθέσεων επί προθεσμία ή ταμιευτηρίου υπό προειδοποίησιν. 2.Συμπληρούσα την υπ’ αριθ. 1097/1/22.5.1959 απόφασιν αυτής, εγκρίνει όπως αι υπ’ αυτής προβλεπόμεναι καταθέσεις όψεως εις δραχμάς και συνάλλαγμα ενεργώνται και εις κοινόν λογαριασμόν του καταθέτου μονίμου κατοίκου αλλοδαπής μεθ’ ενός ή πλειόνων συνδικαιούχων κατοίκων αλλοδαπής ή ημεδαπής. 3.(α)Επιτρέπεται εις τας εξουσιοδοτημένας προς διενέργειαν πράξεων επί συν/τος Τραπέζας όπως δέχωνται καταθέσεις εις ελευθέρως μετατρέψιμον συν/γμα, μη υποχρεωτικώς εκχωρητέον, επί προθεσμία τουλάχιστον 3 μηνών εκ μέρους πάσης φύσεως νομικών ή φυσικών προσώπων μονίμως εγκατεστημένων εν τη αλλοδαπή. (β)Αι εκ των καταθέσεων τούτων ενεργούμεναι παρά φυσικών προσώπων δύνανται, τη εγγράφω αιτήσει των δικαιούχων, να τηρώνται και εις κοινόν λογαριασμόν (JOINT ACCOUNT) του καταθέτου μονίμου κατοίκου αλλοδαπής μεθ’ ενός ή πλειόνων συνδικαιούχων κατοίκων αλλοδαπής ή ημεδαπής. (γ)Τα επιτόκια των άνω προθεσμιακών καταθέσεων ορίζονται ως ακολούθως: Προθεσμίας 3 έως 6 μηνών επιτόκιον 6.75% ετησίως. Προθεσμίας 6 έως 12 μηνών επιτόκιον 7,25% ετησίως. Προθεσμίας 12 έως 24 μηνών επιτόκιον 7,50% ετησίως. Προθεσμίας 24 μηνών και άνω επιτόκιον 8% ετησίως. 4.Συμπληρούσα την υπ’ αριθ. 1730/50/ 13.10.1969 απόφασιν της Υποεπιτροπής Πιστώσεων εγκρίνει όπως αι βάσει ταύτης καθιερούμεναι προθεσμιακαί καταθέσεις παρά Τραπέζαις εις συνάλλαγμα επί ελευθέρως διαπραγματευομένω επιτοκίω μεταξύ των τραπεζών και των καταθετών, ενεργώνται εις τας περιπτώσεις καταθετών φυσικών προσώπων και εις κοινόν λογαριασμόν. 5.Τροποποιούσα τας υπ’ αριθ. 1496/11/16.4.1968 και 1537/9/19.8.69 αποφάσεις αυτής ως και τας υπ’ αριθ. 1615/19/4.7.68 και 1683/26/3.4.1969 αποφάσεις της Υποεπιτροπής Πιστώσεων καθορίζει τα ακόλουθα: Αι καταθέσεις εις συνάλλαγμα εις κοινόν λογαριασμόν (JOINT ACCOUNT) περί ων προβλέπει η παρ. 6 της υπ’ αριθ. 1496/1/1968 αποφάσεως, δύνανται να ενεργώνται υπό των οριζομένων δια των εν λόγω αποφάσεων φυσικών προσώπων-καταθετών του εξωτερικού, μεθ’ οιουδήποτε συνδικαιούχου κατοίκοι αλλοδαπής ή ημεδαπής. 6.Αι εις κοινόν λογαριασμόν (JOINT ACCOUNT) ενεργούμεναι καταθέσεις εις τας άνω περιπτ. 2, 3β, 4 και 5 θα λαμβάνουν χώραν υπό τους ακολούθους όρους: (α)το άνοιγμα του λογ/σμού θα ενεργήται υπό του μονίμου κατοίκου αλλοδαπής δι’ εμβάσματος εις ελεύθερον συνάλλαγμα, (β)αι καταθέσεις των συνδικαιούχων ημεδαπής θα λαμβάνουν χώραν εις συν/γμα (επιταγαί, εμβάσματα εις διαταγήν των αποκλειομένης της καταθέσεως χαρτονομισμάτων), μη υποχρεωτικώς εκχωρητέου εις την Τράπεζαν της Ελλάδος, (Αντί της σελ. 120,81) Σελ. 120,81(α) Τεύχος 437-Σελ.79 Νομοθεσία περί Τραπεζών (Γενικά) 12.Θ.α.26 (γ)η μερική ή ολική απόδοσις των κατατιθεμένων ποσών,          πλέον      τόκων,    ενεργείται εις ελευθέρως μετατρέψιμον ξένον νόμισμα ή δραχμάς, κατά την επιθυμίαν των δικαιούχων. 7.Αι υπό των Τραπεζών συγκεντρούμεναι παρ’ αυταίς εις Κοινόν Λογαριασμόν (JOINT ACCOUNT) καταθέσεις εις συνάλλαγμα των άνω περιπτ. 2 και 3 δέον όπως εκχωρώνται εις την Τράπεζαν της Ελλάδος κατά διαδικασίαν καθορισθησομένην υπ’ αυτής. Δια τας καταθέσεις της παρ. 5 η εκχώρησις εις την Τράπεζαν της Ελλάδος του συναλλάγματος των Ελλήνων εργατών, ναυτικών κλπ. θα ενεργήται κατά τα ήδη ισχύοντα. 8.Η παρούσα απόφασις δέον, συμφώνως προς την παρ. 3 του άρθρ. 2 του Ν.Δ. 588/1948 «περί ελέγχου της πίστεως» όπως τύχη της εγκρίσεως του Υπουργικού Συμβουλίου και δημοσιευθή συμφώνως προς το άρθρ. 6 του αυτού Ν.Δ/τος, εις την Εφημερίδα της Κυβερνήσεως (Τεύχος Α΄). 